३ जनाको शव भेटिएको केही पर एक पुरुष झुन्डिएको अवस्थामा फेला
काठमाडौंको सीतापाइलामा ३ जना मृत भेटिएको केही बेरपछि एक पुरुष पनि झुन्डिएको अवस्थामा मृत भेटिएका छन् । सीतापाइलामा बुधबार बिहान एक महिला र उनका दुई छोरीहरू मृत भेटिएका थिए । उक्त घटनाकै अनुसन्धानका क्रममा प्रहरीले एक पुरुषको शव झुन्डिएको अवस्थामा फेला पारेको हो । 
काठमाडौँ — काठमाडौंको सीतापाइलामा ३ जना मृत भेटिएको केही बेरपछि एक पुरुष पनि झुन्डिएको अवस्थामा मृत भेटिएका छन् । सीतापाइलामा बुधबार बिहान एक महिला र उनका दुई छोरीहरू मृत भेटिएका थिए । उक्त घटनाकै अनुसन्धानका क्रममा प्रहरीले एक पुरुषको शव झुन्डिएको अवस्थामा फेला पारेको हो । तीन जनाको शव भेटिएको ठाउँभन्दा केहीपर सोलुखुम्बु स्थायी घर भएका पुरुषको शव भेटिएको जिल्ला प्रहरी परिसर काठमाडौंका एसएसपी भुपेन्द्र खत्रीले जानकारी दिए ।तीन जना मृत भेटिएको घर । तस्बिरहरू : अंगद ढकाल/कान्तिपुरप्रारम्भिक अनुसन्धानमा ती पुरुषले तीन जनाको हत्या गरी आत्महत्या गरेको हुनसक्ने देखिएको प्रहरीको भनाइ छ । घटनाको छानबिन भइरहेको र विस्तृत जानकारी आउन बाँकी रहेको पनि प्रहरीले जनाएको छ । अहिले घटनास्थलमा काठमाडौं उपत्यका अपराध अनुसन्धान कार्यालय, काठमाडौं उपत्यका प्रहरी कार्यालय र जिल्ला प्रहरी परिसर, काठमाडौंको टोली अनुसन्धानका लागि खटिएको छ ।सम्बन्धित समाचार